open-index/open-wikipedia-markdown huggingface dataset:
Hilli maakond

**Hilli maakond** (*Hill County*) on maakond USA-s Montana osariigis. Piirneb põhjas Kanadaga.

Maakonna halduskeskus ja suurim linn on Havre.

Maakonna pindala on 7552 km², millest 52 km² moodustab veepindala.

Elanike arv oli 2010. aasta rahvaloenduse järgi 16 096. Aastal 2000 oli elanike arv 16 673.
 
## Naabermaakonnad
* Liberty maakond (läänes)
* Chouteau maakond (lõunas)
* Blaine'i maakond (idas)

## Ajalugu
Hilli maakond moodustati 1912. aastal. Maakond on saanud nime Great Northern Railway raudteeliini presidendi James J. Hilli järgi.

## Kaitsealad
* Creedman Coulee National Wildlife Refuge
* Lake Thibadeau National Wildlife Refuge

## Viited

## Välislingid
* Hilli maakonna koduleht (*inglise keeles*)
Hüpervitaminoos

**Hüpervitaminoos** ehk  **vitamiinimürgistus** ehk **vitamiiniliigsus** võib eeldatavasti tekkida organismides, kellele manustatakse ja kes tarbivad liigselt nii rasv- kui vesilahustuvaid vitamiinipreparaate.Vitamiinimürgistuseks vajalikud kogused ja mürgistusnähud ning patoloogiad ja ka ravi on erinevate loomade (sh inimese) jaoks erinevad.  Hüpervitaminoose on esinenud järgmise vitamiinipreparaatide- retinooli, tiamiini, nikotiinhape, B<sub>6</sub>-vitamiini, biotiini, D-vitamiini, E-vitamiini ja K-vitamiini tarbimise ja manustamisega.   
 
## Inimene
### RHK-10
Eestis tänapäeval kehtiva rahvusvaheliste haiguste klassifikatsiooni RHK-10 alusel kuuluvad hüpervitaminoosid IV peatüki alampeatükki E65-E68: **Rasvumus ja muud liigtoitumuse vormid** (ingl k *Obesity and other hyperalimentation*) jaotisse E67: ** Muud liigtoitumuse vormid** (ingl k *Other hyperalimentation*) mida vajaduse korral täpsustatakse jaotistega: 

**Muud liigtoitumuse vormid **

## Vaata ka
*Avitaminoos
*Vitamiinid

## Viited

## Kirjandus
*Homo erectus: A. WALKER, M. R. ZIMMERMAN & R. E. F. LEAKEY, A possible case of hypervitaminosis A in Homo erectus, Nature 296, 248 - 250 (18. märts 1982); doi:10.1038/296248a0
Reno No. 51

**Reno No. 51** on vald Kanadas Saskatchewani provintsis.

Valla keskus on Consul.

Aastal 2006 oli elanike arv 462.

## Asulad

## Viited
Leoni maakond (Texas)

**Leoni maakond** (*Leon County*) on maakond USA-s Texase osariigis.

Maakonna halduskeskus on Centerville.

Maakonna pindala on 2797 km², millest 21 km² moodustab veepindala.

Elanike arv oli 2010. aasta rahvaloenduse järgi 16 801. Aastal 2000 oli elanike arv 15 335.
 
## Naabermaakonnad
* Freestone'i maakond (põhjas)
* Andersoni maakond (kirdes)
* Houstoni maakond (idas)
* Madisoni maakond (lõunas)
* Robertsoni maakond (läänes)
* Limestone'i maakond (loodes)

## Ajalugu
Leoni maakond moodustati 1846. aastal Robertsoni maakonna osast. Maakond on saanud nime Victoria linna asutaja Martín De Leóni järgi.

## Viited

## Välislingid
* Leoni maakonna koduleht (*inglise keeles*)
Rabamine

**Rabamine** on viljavihkude teradest tühjakslöömine vastu pinki (rabamispink), seina vms.

Eesti talurahvakultuuris rabati enamasti rukist, harvem ka nisu, selleks löödi viljapäid vastu rehetoa seina, eriti Põhja-Eestis. Pärast rabamist alustati rehe all vilja peksmist koodi või vardaga. 19. sajandi lõpul Lõuna-Eestis enam rukist koodiga ei pekstud, piirduti vaid rabamise ja seejärel *tüvelöömisega*. 

## Vaata ka
*Rehepeks
*Ropsimine

## Viited

## Välislingid
*Rabamine, Eesti Põllumajandusmuuseum
Chase'i maakond (Nebraska)

**Chase'i maakond** (*Chase County*) on maakond USA-s Nebraska osariigis.

Maakonna halduskeskus ja suurim linn on Imperial.

Maakonna pindala on 2326 km², millest 8 km² moodustab veepindala.

Elanike arv oli 2010. aasta rahvaloenduse järgi 3966. Aastal 2000 oli elanikke 4068.
 
## Naabermaakonnad
* Hayesi maakond (idas)
* Dundy maakond (lõunas)
* Yuma maakond (edelas)
* Phillipsi maakond (läänes)
* Perkinsi maakond (põhjas)

## Ajalugu
Chase'i maakond moodustati 27. veebruaril 1873. aastal. Maakond on saanud nime Nebraska peaprokuröri Champion S. Chase'i järgi.

## Viited

## Välislingid
* Chase'i maakonna koduleht (*inglise keeles*)
Chase'i maakond

**Chase'i maakond** on maakond Ameerika Ühendriikides Kansase osariigi keskosas.

2010. aastal elas maakonnas 2790 inimest. Maakonna keskus ja suurim linn on Cottonwood Falls (955 elanikku). Suuremad asulad on veel Strong City (580) ja Matfield Green (62).

Maakonna pindala on 2015 km². Veepindala on 5 km².

## Naabermaakonnad
*Morrise maakond (põhjas)
*Lyoni maakond (idas)
*Greenwoodi maakond (kagus)
*Butleri maakond (edelas)
*Marioni maakond (läänes)

## Ajalugu
Chase'i maakond moodustati 11. veebruaril 1859 Butleri ja endise Wise'i maakonna osadest ning maakond oli 33. Kansase maakond. Maakond on saanud nime USA rahandusministri Salmon P. Chase'i järgi.

## Välislingid
*Chase'i maakonna koduleht (*inglise keeles*)
Woodfordi maakond (Illinois)

**Woodfordi maakond** (*Woodford County*) on maakond USA-s Illinoisi osariigis.

Maakonna halduskeskus ja suurim linn on Eureka.

Maakonna pindala on 1405 km², millest 38 km² moodustab veepindala.

Elanike arv oli 2010. aasta rahvaloenduse järgi 38 664. Aastal 2000 oli elanike arv 35 469.
 
## Naabermaakonnad
* Marshalli maakond (põhjas)
* LaSalle'i maakond (kirdes)
* Livingstoni maakond (idas)
* McLeani maakond (kagus)
* Tazewelli maakond (läänes)
* Peoria maakond (läänes)

## Ajalugu
Woodfordi maakond moodustati 1841. aastal Tazewelli ja McLeani maakonna osadest. Maakond on saanud nime Kentucky osariigis asunud Woodfordi maakonna järgi.

## Kliima
Madalaim kuu keskmine temperatuur jaanuaris on maakonna halduskeskuses Eurekas  −11 °C (13 °F) ja kõrgeim juulis 30 °C (86 °F). Madalaim temperatuur on mõõdetud 1905. aasta veebruaris −33 °C (−28 °F) ja kõrgeim temperatuur 1936. aasta juulis 44 °C (111 °F). Keskmine kuu sajuhulk varieerub jaanuarikuise 44 mm ja maikuise 107 mm vahel.

## Viited

## Välislingid
* Woodfordi maakonna koduleht (*inglise keeles*)
Woodfordi maakond

**Woodfordi maakond** (*Woodford County*) on maakond USA-s Kentucky osariigis.

Maakonna halduskeskus ja suurim linn on Versailles.

Maakonna pindala on 497 km&sup2;, millest 3 km&sup2; moodustab veepindala.

Elanike arv oli 2010. aasta rahvaloenduse järgi 24 939. Aastal 2000 oli elanikke 23 208.
 
## Naabermaakonnad
* Franklini maakond (loodes)
* Scotti maakond (kirdes)
* Fayette'i maakond (idas)
* Jessamine'i maakond (kagus)
* Merceri maakond (edelas)
* Andersoni maakond (läänes)

## Ajalugu
Woodfordi maakond moodustati 1789. aastal Fayette'i maakonna osast. Maakond on nime saanud Virginiast pärit kindrali William Woodfordi järgi.

1792. aastal moodustati osa maakonna territooriumist Scotti maakond, 1794. aastal Frankilini maakond.

## Viited

## Välislingid
* Woodfordi maakonna koduleht (*inglise keeles*)
Grady maakond (Oklahoma)

**Grady maakond** (*Grady County*) on maakond USA-s Oklahoma osariigis.

Maakonna halduskeskus ja suurim linn on Chickasha.

Maakonna pindala on 2860 km², millest 11 km² moodustab veepindala.  Maakonna põhjapiiri moodustab Arkansas' suurim lisajõgi Canadian.

Elanike arv oli 2020. aasta rahvaloenduse järgi 54 795. Aastal 2010 oli elanikke 52 431 ja 2000. aastal 45 516.
 
## Naabermaakonnad
* Canadiani maakond (põhjas)
* McClaini maakond (idas)
* Garvini maakond (kagus)
* Stephensi maakond (lõunas)
* Comanche'i maakond (edelas)
* Caddo maakond (läänes)

## Ajalugu
Praeguse maakonna alal elasid tšikasoo ja tšokto indiaanlased, kes sunniti sinna asuma 1830. aastatest Ameerika Ühendriikide kaguosast.

Minco oli praeguse maakonna alal esimene linn, kuhu 1890. aastal raudtee jõudis. 1892. aastal ehitati Chicago, Rock Island and Pacific Railroadi raudteeliin läbi Chickasha, Ninnekah' ja Rush Springsi linna.

Grady maakond moodustati 1907. aastal. Maakond on nime saanud oraator Henry W. Grady järgi.

## Maanteed

*  Interstate 44
*  U.S. Highway 62
*  U.S. Highway 81
*  U.S. Highway 277
*  State Highway 9
*  State Highway 17
*  State Highway 19
*  State Highway 92

## Linnad

* Alex (2020. aasta seisuga 482 elanikku)
* Amber (413 elanikku)
* Blanchard (osaliselt McClaini maakonnas; 8879 elanikku)
* Bradley (78 elanikku)
* Bridge Creek (336 elanikku)
* Chickasha (halduskeskus; 16 051 elanikku)
* Minco (1500 elanikku)
* Ninnekah (775 elanikku)
* Norge (129 elanikku)
* Pocasset (183 elanikku)
* Rush Springs (997 elanikku)
* Tuttle (7413 elanikku)
* Verden (508 elanikku)

## Viited

## Välislingid
* Grady maakonna koduleht (*inglise keeles*)
Grizelda Kristiņ

**Grizelda Kristiņ** (läti keeles **Grizelda Kristiņa**, neiupõlvenimega **Grizelda Bertholde**;  19. märts 1910 Vaid – 2. juuni 2013) oli viimane elus olnud liivlane, kelle emakeel oli liivi keel.

Ta lõpetas kooli Mazirbes, hiljem õppis kodumajanduskoolis Soomes (Orimattilas). Enne teist maailmasõda elas ta Riias, kus töötas sööklas ja seejärel sööklaid kontrollivas asutuses.

Teise maailmasõja ajal pages ta Rootsi ja sealt aastal 1951 Kanadasse. Ta elas Campbellville'i linnas Ontario provintsis.

Grizelda Kristiņ kirjutas liivikeelseid luuletusi. 

## Isiklikku
Tema nõbu oli Viktor Berthold (1921–2009).
## Viited
Vaide

**Vaide** (liivi keeles *Vaid*) on küla (*ciems*) Kuramaal Lätis. Küla asub Talsi piirkonnas Kolka vallas.

Küla on esmamainitud 1582/1583. aastal Piltene vakuraamatus (*Waiden*). Toona kuulus seal Piltene mõisale neli majapidamist. Kahel talunikul olid liivi nimed – *Tullepoyke* ja *Matze Samit*. Hiljem kuulus küla kuni Läti iseseisvumiseni Dundaga mõisale. Aastail 2009–2021 kuulus küla Dundaga piirkonda.

Aastal 1823 sündis Vaide Lāži talus liivi haridustegelane Nika Polmanis. Samas talus avati aastal 1920 algkool, kus õpetati ka liivi keelt. Vaide Ozolnieki talus peatusid liivlaste uurimise ajal nii Paul Ariste, Eduard Vääri kui ka Lauri Kettunen. Tol perioodil elas sealses Purvziedi talus metsavaht Edgars Hausmanis, kes rajas sinna väärtusliku puude kollektsiooni.

Vaide jääb Slītere rahvusparki. Külas kasvavad neli mändi on looduskaitse all. Külas asuvad Žonaki muinaskalmed on kohaliku mälestisena muinsuskaitse all.

## Elanike arv


* 106 (1935)
* 9 (1989)
* 8 (2010)
* 10 (2015)

* 9 (2018)
* 8 (2021)
* 12 (2025)


## Viited

## Välislingid
* Küla kaart
Johann Heidrich

**Johann Heidrich** (2. veebruar 1625 Tallinn – august 1657 Harju-Jaani) oli Eesti vaimulik.

Ta õppis Tallinna gümnaasiumis ja eraviisiliselt ka magister Michael Caesari juures. Immatrikuleeriti Tartu Ülikooli 4. veebruaril 1642, Greifswaldi ülikooli 10. oktoobril 1645, oli kohal veel aastal 1649, õppis ka Rostocki ülikoolis, immatrikuleeriti suvesemestriks 1652 Leipzigi ülikooli, on käinud ka (puudub matriklis) Wittenbergi ja Jena ülikoolis. Ordineeriti detsembris 1655 õpetajaks.

Ta oli aastatel 1655–1657 Harju-Jaani koguduse õetaja. Augustis 1657 suri ta katku ja ta maeti 1. septembril Tallinnas.

## Isiklikku
Tema vend Anton Heidrich oli Keila Miikaeli koguduse õpetaja.

## Kirjandus
* Liivi Aarma "Põhja-Eesti vaimulike lühielulood 1525–1885", Tallinn 2007
Grady maakond (Georgia)

**Grady maakond** (*Grady County*) on maakond USA-s Georgia osariigis. 

Maakonna halduskeskus ja suurim linn on Cairo. 

Maakonna pindala on 1192 km&sup2;, millest 6 km&sup2; moodustab veepindala.  

Elanike arv oli 2010. aasta rahvaloenduse järgi 25 011. Aastal 2000 oli elanike arv 23 659. 
 
## Naabermaakonnad
*Mitchelli maakond (põhjas)  
*Thomase maakond (idas)
*Leoni maakond (lõunas) 
*Gadsdeni maakond (edelas)
*Decaturi maakond (läänes)

## Ajalugu
Grady maakond moodustati 17. augustil 1905. aastal Decaturi ja Thomase maakonna osadest. Maakond on saanud nime oraator Henry W. Grady järgi.

## Viited

## Välislingid
*Grady maakonna koduleht (*inglise keeles*)
Mizjakivski Hutorõ

**Mizjakivski Hutorõ** (ukraina keeles Мізяківські Хутори) on küla Ukrainas Vinnõtsja oblastis Vinnõtsja rajoonis. Elanike arv on 2283. Pindala on 9,7 km².
Antivitamiinid

**Antivitamiinid** on antitoitainete hulka kuuluvad erineva struktuuriga orgaanilised ja anorgaanilised ühendid, mis võivad olla nii looduslikku kui ka sünteetilist päritolu. Need võivad segada vitamiinide metaboliseerimist, konkureerida organismis vitamiinidega või takistada nende imendumist.

Inimene saab antivitamiine peamiselt toidu ja ravimitega.

Antivitamiinide klassifikatsioon erinevate organismide, liikide ja indiviidide lõikes võib olla erinev. Samuti mõjutavad antivitamiinide toimet tarbitavate toitainete kogused, kehakaal, biosaadavus, pH tasakaal, geneetilised tegurid ja organismi üldine tervislik seisund.

Antivitamiinide toimet mõjutavad ka toiduainete töötlemine ja säilitamine.

Antitoitained ja antivitamiinid võivad olla näiteks

*geneetiliselt muundatud organismid;
*looduslikud ühendid;
*pestitsiidid;
*ravimid;
*toidulisaained;
*vitamiinipreparaadid.

Antivitamiinid on ka eri vitamiinide sünteetilised vormid ja strukturaalsed analoogid, mis kutsuvad organismis esile kunstliku vitamiinivaeguse (ingl k *artificial deficiency*). Näiteks saab mõnede organismide puhul sõltuvalt ainete kogustest klassifitseerida D-vitamiini antivitamiinina A-vitamiini, K-vitamiini ja E-vitamiini.

## Näited

## Toimemehhanism
Antivitamiin mõjutab vitamiini metabolismi peamiselt kolmel viisil: 
* vitamiin lagundatakse ja selle toime jääb avaldumata, näiteks teatud toiduainetes leiduv ensüüm tiaminaas inaktiveerib sel moel B<sub>1</sub>-vitamiini;
* vitamiin lõimub antivitamiini molekulidega püsivaks ühendiks, näiteks avidiin moodustab biotiiniga soolestikus lahustumatu keemilise ühendi, mis ei allu metaboolsetele protsessidele;
* antivitamiini struktuur sarnaneb vitamiini molekulile ja see seondub rakkudes vitamiini retseptoritega, blokeerides need.

## Vaata ka
*Antivitameer
*Ensüümid
*Hormoonid
*Valgud
*Aminohapped
*Pestitsiidid
*Ravimite loend
*Toitainete loend
*Metabolisimi inhibiitorid

## Viited
Otto Tint

**Otto Tint** (3. märts 1901 Sõmerpalu vald, Võrumaa – 12. veebruar 1945 Riia) oli Sõmerpalu vallavanem.

Ta oli kaitseliitlane, Võru põllumeeste konvendi liige ja 1940. aastal Sõmerpalu vallavanem.

1941. aastal oli ta Osula aleviku metsavendade grupi juht, valiti valla Omakaitse juhiks. 10. juulil võttis omavalitsuse juhtimise üle ja 12. juulil määrati Võru maavalitsuse poolt vallavanemaks.

Otto Tint kirjutas 1942. aastal oma mälestused Suvesõjast. Ta arreteeriti NKVD poolt 11. septembril 1944 ja hukati 12. veebruaril 1945 Riias.

## Välislingid
*Kommunismiohvrite andmebaas
Puurkaev

**Puurkaev** on suhteliselt väikese läbimõõduga (10–15 cm) toruga kindlustatud puurauk, mis on puuritud vee võtmiseks sügavamatest põhjaveekihtidest.  

Tänapäeval kasutatakse kaevude puurimiseks enamjaolt puurmasinat. Tänu puurmasinale suudetakse luua sügavam puurkaev, mis tagab stabiilse ligipääsu puhtale veele. 

Puurkaev kindlustatakse kas mantel- ja/või filtertoruga, mis takistab kaevu kokku varisemist, samas isoleerib kaevuvee muudest maapinnalähedastest veekihtidest, kaitseb reostuse ning tervist ja seadmeid ohustavate reostuse eest.

## Puurkaevu rajamine
Puurkaevusid eelistatakse salvkaevudele, puurkaevud avavad sügavamad põhjaveekihid, mis on suurema tootlikkuse ja pideva veeandvusega. Puurkaevud on reostuse poolt paremini kaitstud kui salvkaevud.

Puurkaevu rajamisel peab vältima kasutatava veekihi reostamist. Selle tõttu seatakse nõudeid puurkaevu sanitaarkaitse- ja konstruktsiooni osas. Puurkaev peab asuma reostusallikate (käimlad, kütusemahutid, septik) suhtes põhjavee voolu suunas ülesvoolu ja neist võimalikult kaugel.

Eesti tingimused ja standard eeldab, et puurkaevule pannakse seinaks toru (nn manteltoru), et sügavate veekihtideni puurimisel ei jõuaks põhjavette seda reostama vesi kõrgematest veekihtidest ja pinnaselt. Selle ümber jäetakse 25 millimeetrit tühja ruumi, mis täidetakse tsemendiga.

Puurkaevude rajamist, ümberehitust, konserveerimist ning lammutamist reguleerib Ehitusseadustik ning Ehitusseadustiku määrus 43. 

## Ajalugu
Puurkaevude puurimisel on pikk ajalugu (202 eKr – 220 pKr). K.S. Tom kirjeldab puurimisprotsessi: “Hiina süvapuurimise meetodit viis läbi meeskond mehi, kes hüppasid puurile paigutatud tala peale, samal ajal kui pühvlid ja härjad puuri pöörasid.” Esimeseks sajandiks eKr suutsid Hiina käsitööna valmistatud malmist puuridega puurijad puurida kuni 1500 m sügavaid puurauke. Puuraukude puurimine oli aeganõudev ja pikk protsess. Alles 19. sajandil jõudsid Euroopa ja Lääs järele iidse Hiina puuragu puurimistehnoloogiale.

## Kasutusalad
Põhjavesi on meile kättesaadavaks tänu puurkaevudele. Puurkaeve kasutatakse  nii joogivee kui ka tootmisvee saamiseks, samuti ka hüdrogeoloogilisteks uuringuteks.

## Ohud
Vale tehnoloogia kasutamise korral on oht, et põhjavee asemel või sellele lisaks satub pinnavesi, mis võib olla reostunud, sisaldada seadmeid või tervist kahjustavaid elemente. Nii võidakse kasutada tehnoloogiat, mis toimib muudes riikides tänu sealsele pinnase eripärale, aga Eestis mitte: põhjamaade graniidine pinnas võimaldab rakendada tavapärasest kiiremat ja odavamat ODEX tehnoloogiat. Eestisse see aga reeglina ei sobi, kuna ei taga piisavat isoleeritust pinnaveest. ODEXi puhul pannakse koos augu puurimisega kohe paika ka toru, millele peaks järgnema tsementeerimine, aga toru ümber ei jää piisavalt ruumi, kuhu tsementi pumbata.

## Vaata ka
*kaev

## Viited

## Välislingid
*Puurkaevu rajamine Keskkonnaaamet
Väinamere saarte sihtkaitsevöönd

**Väinamere saarte sihtkaitsevöönd** on Matsalu rahvusparki kuuluv 4406,7 ha suurune sihtkaitsevöönd, mille eesmärk on kaitsta Väinamere saarte elustikku.

Vöönd hõlmab järgmised saared: Sõmeri saar, Põhja-Pudurahu, Lõuna-Pudurahu, Silmarahu, Sõmeri Põhjarahu, Sõmeri Lõunarahu, Liia saar (ehk Liialaid), Roograhu, Kuivarahu, Ülerahu, Koharahu, Suurrahu, Suurrahu rahukesed, Näripea rahu, Tauksi saar, Tauksi rahukesed, Riiurahud, Borki saar, Krimmi saar, Laekarahu, Mustakivi rahu, Paljarahu, Sveni rahu, Siimurahud, Tagarahu (ehk Orarahu) ja Esirahu (ehk Rohirahu).

## Välislingid
*Matsalu rahvuspargi kaitse-eeskiri ja välispiiri kirjeldus. Riigi Teataja
Ahasveeruse uni

**"Ahasveeruse uni"** on Ene Mihkelsoni aastal 2001 ilmunud romaan. 

Romaani peategelaseks on umbes 1944. aastal sündinud naine, kes püüab iseseisvuse taastanud Eestis, 1990. aastate teisel poolel leida nõukogude aja arhiividest infot oma vanemate saatuse kohta pärast Teist maailmasõda. Tema isa Meinhard ja ema Vilma läksid pärast maailmasõda repressioonide hirmus metsa, isa hukkus segastel asjaoludel ja ema tuli hiljem metsast välja, kuid ei hakanud enam tütart kasvatama. Naine kasvab esmalt sugulaste juures, siis internaatkoolis. Vanemate käekäigu avanemise looga paralleelselt kulgeb peategelase mõistatusliku haiguse lugu, unenäod vahelduvad tegelikult toimunuga. 

Romaan valiti 2006. aastal kirjandusteadlaste, kirjandusväljaannete toimetajate, kirjanike ja õppejõudude seas läbi viidud küsitluses taasiseseisvunud Eesti parimaks romaaniks.

2011. aastal plaaniti "Ahasveeruse uni" Endla teatris lavastada, kuid selle lavastaja ja dramaturg Tiit Palu otsustas siiski selle lavale toomata jätta, sest "erinevatel põhjustel polnud hetkel võimalik jõuda Ene Mihkelsoni suurromaanile väärilise tulemuseni".

## Retseptsioon
Kirjandusteoreetik Toomas Liiv on rõhutanud une ja ärkveloleku piiri ähmasusele romaanis ja ka Eestis, (sisemisele) sundusele rahu leidmata seda otsida nagu pealkirjas viidatud Jeruusalemma kingsepp Ahasveerus, kes pidi igavesti ringi rändama, sest ei olnud lubanud Jeesusel teel Kolgatale oma kodu ukse ees korraks puhata. 

Paljud kirjandusteoreetikud (Eva Rein, Tiina Kirss, Aija Sakova, Eneken Laanes) on romaani nimetanud ka traumaromaaniks. 

Romaani keskseks teljeks on mäletamise küsimus: millised on (otsesemalt) metsavendade mäletamist puudutavad probleemid iseseisvuse taastanud Eestis ning (laiemalt) missugune on baltisaksa kultuuripärandi roll Eesti kultuuri kujunemisel. Baltisaksa pärandi rõhutus saab alguse peategelase segast päritolu isa nähtud endelisest unenäost, kus tollele antakse juudi pass, ning laieneb peategelase mõtiskluseks Eesti kaugema mineviku ja baltisaksa kultuuri vahekorra üle, tõukudes rahvaraamatutest teada loost 18. sajandil Liivimaal rännanud Liivimaa Ahasveerusest. 

## Viited
Soome Maapartei

**Soome Maapartei** (soome keeles *Suomen Maaseudun Puolue*) oli Soomes tegutsenud erakond, praeguse Põlissoomlaste erakonna eelkäija.

Soome Maapartei rajas varem Maaliitu (nüüdsesse Soome Keskerakonda) kuulunud populistlik poliitik Veikko Vennamo. Partei tõusis esile 1970. aastal. 1968, 1978 ja 1982 oli Vennamo Maapartei presidendikandidaat, saades esimesel korral 11% häältest. 1983–1990 oli Maapartei valitsustes koos kõigi kolme suure parteiga.

Kui Veikko Vennamo poliitikast loobus, võttis partei üle tema poeg Pekka Vennamo. 1983. aasta parlamendivalimistel kogus ta 8,5% häältest, kuid keeldus pakutud ministrikohast. 1995. aastal lõpetas Maapartei pankrotiga, samal aastal asutasid selle liikmed uue, Põlissoomlaste erakonna.
Alatskivi jõgi

**Alatskivi jõgi** on Peipsiääre vallas voolav 16,4 km pikkune jõgi, mille lähe on Väljakülas ja mis suubub Peipsi järve, Rootsiküla külast põhja pool. Alatskivi jõgi läbib oma teel Mustjärve, Savastvere järve ja Alatskivi järve.

## Viited
Spiiker

**Spiiker** (inglise sõnast *speaker* – 'kõneleja') on parlamendi, volikogu või muu parlamentaarse organisatsiooni eesistuja. 

Traditsiooniliselt kasutatakse seda sõna eesti keeles eelkõige anglosaksi maade ametiisikute, näiteks Suurbritannia parlamendi kodade ja USA Esindajatekoja eesistuja kohta. Vahel nimetatakse sünonüümselt spiikriks ka Eesti Riigikogu esimeest. Harvem kutsutakse nii muid eesistujaid, näiteks on spiiker Tallinna Ülikooli Üliõpilaskonna volikogul.
Albert Abraham Michelson

**Albert Abraham Michelson** (19. detsember 1852 – 9. mai 1931) oli USA füüsik, keda tuntakse valguse kiiruse mõõtmise ja eriti Michelsoni-Morley katses osalemise järgi. 

Aastal 1907 pälvis ta Nobeli füüsikaauhinna, olles esimene ameeriklasest Nobeli teaduspreemia laureaat. Ta on ka Matteucci medali (1903), Copley medali (1907) ja Henry Draperi medali (1916) laureaat.

Laialt on tuntud tema 1894. aasta väide selle kohta, et tõenäoliselt on kõik füüsikavaldkonna tähtsamad seadused leitud ning füüsikute edasine töö on pigem mõõtmistulemuste täpsustamine ja teadaolevate seaduste rakendamine. Samamoodi juhtis ta tähelepanu vajadusele liikuda täpsemate mõõtmistulemuste poole ka 1903. aastal. Samas avaldas Albert Einstein juba 1905. aastal erirelatiivsusteooria.

## Tunnustus
*1902 – valiti Ameerika Filosoofiaseltsi liikmeks
*1902 – valiti Londoni Kuningliku Seltsi välisliikmeks
*1924 – valiti NSV Liidu Teaduste Akadeemia välisliikmeks
*1903 – Matteucci medal
*1907 – Copley medal
*1912 – Elliott Cressoni medal
*1916 – Henry Draperi medal
*1920 – Alberti medal
*1923 – Franklini medal
*1929 – Duddelli medal ja auhind
Gabriel Lippmann

**Jonas Ferdinand Gabriel Lippmann** (16. august 1845 – 13. juuli 1921) oli isa poolt juudi päritolu Prantsuse füüsik ja leiutaja, Nobeli auhinna laureaat.

Ta pälvis 1908. aastal Nobeli füüsikaauhinna valguse interferentsi abil värvide fotograafilise reprodutseerimise meetodi avastamise eest.

## Tunnustus
*1896 – valiti Londoni Kuningliku Seltsi välisliikmeks
Boliivia president

**Boliivia president** (hispaania keeles *Presidente de Bolivia*), ametlikult **Boliivia Paljurahvuselise Riigi president** (*Presidente del Estado Plurinacional de Bolivia*), on Boliivia riigipea ja valitsusjuht ning Boliivia relvajõudude ülemjuhataja. 

Boliivia põhiseaduse kohaselt valitakse president viieks aastaks ning ta võib ametis olla maksimaalselt kaks ametiaega. Presidendivalimistel, juhul kui ükski kandidaat ei saavuta häälteenamust (kas üle 50% häältest või vähemalt 40% häältest ja vähemalt 10% rohkem kui teisel kohal olev kandidaat), lähevad teise vooru kaks parima tulemuse saanud kandidaati.

Alates 8. novembrist 2025 on Boliivia president Rodrigo Paz Pereira.

## Vaata ka
* Boliivia riigipeade loend

## Viited
Philipp Lenard

**Philipp Eduard Anton von Lenard** (7. juuni 1862 – 20. mai 1947) oli saksa füüsik. 

Ta pälvis 1905. aastal Nobeli füüsikaauhinna töö eest katoodkiirte uurimisel, sealhulgas nende paljude omaduste väljaselgitamise eest. 

Ta oli ka natsionaalsotsialistliku ideoloogia aktiivne toetaja.

## Tunnustus

* 1896 – Matteucci medal
* 1896 – Rumfordi medal
* 1905 – Nobeli füüsikaauhind 

## Viited
Külimit

**Külimit** ehk **külvivakk** (murdes ka *külivakk*, Saaremaal *külipainand*, *painand*, läänemurdes *peks*, Lõuna-Eestis *seek*, Põhja-Eestis *kehik*; alamsaksapäraselt *kylemeth*) on põline eesti külvivahend. Nimetus pärineb väidetavalt juba ürgkogukondlikust ajast ja tähendas külvimõõtu. Külimit oli ühtlasi viljamõõduna kasutatud mõõdunõu.

See oli Ida-Euroopas laialdaselt levinud, Saaremaal ja Lõuna-Eestis kasutati neid veel 20. sajandi algaastail.

Külimitul oli ümmargune või ovaalne laudpõhi, küljed olid kas punutud (nt pajuvitstest, juurtest jne) või haavalaastust (ka pärnakoorest) painutatud. Külimit seoti sedelgarihma või *külvivööga* üle õla. Ühe käega hoiti külimittu, teise käega külvati.

Külimitu suurus oli piirkonniti erinev, näiteks 19. sajandil Põhja-Eesti aladel mahutas külimit 12 Tallinna toopi (u 16 liitrit), Lõuna-Eestis 18 Riia toopi (u 19,5 liitrit) või 9 Riia toopi (9,8 liitrit). Toobi maht liitrites oli eri aegadel erinev.

## Vaata ka
*Külvipõll

## Viited

## Välislingid
*Külimit, Eesti Põllumajandusmuuseum https://www.muis.ee/museaalview/1221613
Kütis

**Kütis** (põhjaeesti murretes *loomis*) on algeline põlluharimisviis, mille puhul kesale või söödile kanti puuhalge, mis segati küntud maaga ja seejärel pandi väetise tekitamiseks puuhalud põlema. Kütis on tuletatud aletegemisest.

## Vaata ka
*Ale

## Viited
Barbouri maakond (Alabama)

**Barbouri maakond** (*Barbour County*) on maakond USA-s Alabama osariigis.

Maakonna halduskeskus on Clayton ja suurim linn Eufaula.

Maakonna pindala on 2343 km². Veepindala on 51 km².

Elanike arv oli 2010. aasta rahvaloenduse järgi 27 457. Aastal 2000 oli elanikke 29 038.
 
## Naabermaakonnad
* Russelli maakond (kirdes)
* Quitmani maakond (idas)
* Stewarti maakond (idas)
* Clay maakond (kagus)
* Henry maakond (lõunas)
* Dale'i maakond (lõunas)
* Pike'i maakond (läänes)
* Bullocki maakond (loodes)

## Ajalugu
Barbouri maakond moodustati 18. detsembril 1832. aastal. Maakond on saanud nime Virginia kuberneri James Barbouri järgi. Algselt oli maakonna halduskeskus Louisville, 1834. aastal sai selleks Clayton.

## Kaitsealad
* Eufaula National Wildlife Refuge (osa)

## Viited
Alluvioni Cambiò

**Alluvioni Cambiò** on vald Itaalias Piemonte maakonnas Alessandria provintsis. Po madalikul, Po ja Tanaro ühinemiskoha läheduses paiknev Alluvioni Cambiò asub umbes 15&nbsp;km kaugusel Alessandriast kirdes.

77 meetri kõrgusel merepinnast asuva Alluvioni Cambiò asustustihedus on keskmiselt  inimest ruutkilomeetri kohta.

Alluvioni Cambiò piirneb järgmiste omavalitsusüksustega: Bassignana, Isola Sant'Antonio, Piovera, Rivarone, Sale.

Alluvioni Cambiò halduspiirides asuvad järgmised asulad: Grava, Montariolo, Baracconi, Massarini, Mezzanino.

## Mälestusmärgid ja vaatamisväärsused
* San Carlo kirik (1850)

### Sõpruslinnad
*  – Vianne

## Viited

## Kirjandus
* *Il Piemonte paese per paese* - Ed. Bonechi - Firenze - 1993

## Välislingid

* Koduleht (itaalia keeles)
* Alluvioni Cambiò vivitortona.it saidil
Barbouri maakond

**Barbouri maakond** (*Barbour County*) on maakond USA-s Lääne-Virginia osariigi põhjaosas.

Maakonna halduskeskus on Philippi.

Maakonna pindala on 888 km², millest 5 km² moodustab veepindala.

Elanike arv oli 2010. aasta rahvaloenduse järgi 16 589. Aastal 2000 oli elanike arv 15 557.
 
## Naabermaakonnad
* Taylori maakond (põhjas)
* Tuckeri maakond (idas)
* Randolphi maakond (kagus)
* Upshuri maakond (edelas)
* Harrisoni maakond (läänes)
* Prestoni maakond (loodes)

## Ajalugu
Barbouri maakond moodustati 3. märtsil 1843 Harrisoni, Lewise ja Randolphi maakonna osadest. Maakond on saanud nime Virginia poliitiku ja juristi Philip Pendleton Barbouri järgi.

## Viited

## Välislingid
* Barbouri maakonna koduleht (*inglise keeles*)
Alfiano Natta

**Alfiano Natta** on vald Itaalias Piemonte maakonnas Alessandria provintsis. 
Alfiano Natta asub Versa orus, umbes 43 km kaugusel provintsi pealinnast. 

280 meetri kõrgusel merepinnast asuva Alfiano Natta asustustihedus on keskmiselt  inimest ruutkilomeetri kohta.

Alfiano Natta piirneb järgmiste omavalitsusüksustega: Calliano (AT), Castelletto Merli, Moncalvo (AT), Odalengo Piccolo, Penango (AT), Tonco (AT), Villadeati.

Alfiano Natta halduspiirides asuvad järgmised asulad: Cardona, Casarello, Casa Paletti, Sanico.

## Viited

## Kirjandus
* *Il Piemonte paese per paese* - Ed. Bonechi - Firenze - 1993

## Välislingid

* Koduleht (itaalia keeles)
Alice Bel Colle

**Alice Bel Colle** on vald Itaalias Piemonte maakonnas Alessandria provintsis. Alice Bel Colle asub linnulennult 5,8&nbsp;km kaugusel Acqui Termest.

418 meetri kõrgusel merepinnast asuva Alice Bel Colle asustustihedus on keskmiselt  inimest ruutkilomeetri kohta.

Alice Bel Colle piirneb järgmiste omavalitsusüksustega: Acqui Terme, Cassine, Castel Rocchero (AT), Castelletto Molina (AT), Maranzana (AT), Quaranti (AT), Ricaldone.

Alice Bel Colle halduspiirides asuvad järgmised asulad: Boidini, Causolo, Gaviglio, Stazione, Valle Boidi.

Alice Bel Collet läbib Asti-Genova raudteeliin, raudteejaam asub Stazione asulas.

## Galerii

Alice Bel Colle-chiesa madonna del poggio.jpg|Madonna del Poggio kirik
Alice Bel Colle-chiesa san giovanni battista-facciata.jpg|Ristija Johannese kirik
Alice Bel Colle-chiesa san giovanni battista-laterale.jpg|Ristija Johannese kirik


## Viited

## Kirjandus
* *Il Piemonte paese per paese* - Ed. Bonechi - Firenze - 1993

## Välislingid

* Koduleht (itaalia keeles)
Quitmani maakond (Georgia)

**Quitmani maakond** (*Quitman County*) on maakond USA-s Georgia osariigis. 

Maakonna halduskeskus ja suurim linn on Georgetown. 

Maakonna pindala on 417 km&sup2;, millest 24 km&sup2; moodustab veepindala.  

Elanike arv oli 2010. aasta rahvaloenduse järgi 2513. Aastal 2000 oli elanikke 2598. 
 
## Naabermaakonnad
*Stewarti maakond (põhjas)  
*Randolphi maakond (idas) 
*Clay maakond (lõunas)
*Barbouri maakond (läänes)

## Ajalugu
Quitmani maakond moodustati 10. detsembril 1858. aastal Randolphi ja Stewarti maakonna osadest. Maakond on saanud nime Mississippi kuberneri John A. Quitmani järgi.

## Kaitsealad
*Eufaula National Wildlife Refuge (osa)

## Viited
Rock'n'rolli Kuulsuste Hall

**Rock'n'rolli Kuulsuste Hall ja Muuseum** (inglise *Rock and Roll Hall of Fame and Museum*) on USA-s Ohio osariigis Clevelandis asuv sihtasutus ja muuseum, mille eesmärk on koguda ja säilitada rokkmuusikat märkimisväärselt mõjutanud muusikute ja muusikaprodutsentide ajalugu. 

## Kuulsuste valimine
Rock'n'rolli Kuulsuste Halli liikmeks on võimalik saada mitte varem kui 25 aastat pärast esimese heliplaadi ilmumist. Kandidaatide valiku otsustab muusikaajaloolastest koosnev komitee. Kuulsuste Hallis on viis kategooriat: lauljad, ansamblid ja pillimängijad (nn *performers*); heliloojad ja produtsendid (nn *non-performers*); rokkmuusika varased mõjutajad (nn *early influences*); abimuusikud (nn *sidemen*, praegu kategooria "Award for Musical Excellence"); ja singlid. Lõplik valimine toimub hääletamise teel, millest võtab osa umbes 1000 asjatundjat: ülikoolide õppejõud, ajakirjanikud, muusikaprodutsendid ja teised isikud, kellel on kogemust muusikatööstuse valdkonnas. Valituks saamiseks on vaja koguda vähemalt 50% häältest. 

Igal aastal valitakse välja viis kuni seitse inimest, kes New Yorgis toimuval tseremoonial Kuulsuste Halli vastu võetakse. Esimesteks Kuulsuste Halli liikmeteks said 1986. aasta jaanuaris Chuck Berry, James Brown, Ray Charles, Sam Cooke, Fats Domino, Everly Brothers, Buddy Holly, Jerry Lee Lewis, Little Richard ja Elvis Presley.

## Sihtasutuse ja muuseumi ajalugu

Rock'n'rolli Kuulsuste Halli sihtasutus asutati 20. aprillil 1983 ning muuseum avati külastajatele 2. septembril 1995. Hoone projekteeris 20. sajandi üks mõjukamaid arhitekte Ieoh Ming Pei ja see asub Clevelandi kesklinnas Erie järve kaldal. 

Clevelandi linn valiti muuseumi asukohaks rahvahääletusel mitmete linnade seast, nende hulgas tuntud plaadifirmade kodulinnad Memphis (Sun Studios ja Stax Records), Detroit (Motown Records) ja Cincinnati (King Records) ning New York. Lõplikku otsust mõjutas asjaolu, et selles linnas oli 1950. aastate esimesel poolel töötanud raadiojaama WJW ''disc jockey'' Alan Freed, kes oli võtnud kasutusele termini *[[rock and roll]]* ja edendanud jõuliselt uut muusikažanrit, ning et Clevelandis toimus 1952. aastal Ameerika Ühendriikide ajaloo esimene *rock'n'roll*'i kontsert *[[Moondog Coronation Ball]]*.

## Vaata ka
* Rock'n'rolli Kuulsuste Halli liikmete loend

## Viited

## Välislingid

* Rock'n'rolli Kuulsuste Halli veebisait
* Kuulsuste nimekiri
* Aja jälg kivis. Rock'n'rolli Kuulsuste Hall Saate autorid Helgi Erilaid ja Jarmo Seljamaa. ERR, 2011
Quitmani maakond

**Quitmani maakond** (*Quitman County*) on maakond USA-s Mississippi osariigis.

Maakonna halduskeskus on Marks ja suurim linn Lambert.

Maakonna pindala on 1053 km&sup2;, millest 4 km&sup2; moodustab veepindala.

Elanike arv oli 2010. aasta rahvaloenduse järgi 8223. Aastal 2000 oli elanike arv 10 117.
 
## Naabermaakonnad
* Tunica maakond (põhjas)
* Panola maakond (idas)
* Tallahatchie maakond (lõunas)
* Coahoma maakond (läänes)

## Ajalugu
Quitmani maakond moodustati 1877. aastal Coahoma ja Panola maakonna osadest. Maakond on saanud nime Mississippi osariigi kuberneri John A. Quitmani järgi.

## Kaitsealad
* Coldwater River National Wildlife Refuge (osa)

## Viited

## Välislingid
* Quitmani maakonna koduleht (*inglise keeles*)
Stewarti maakond (Georgia)

**Stewarti maakond** (*Stewart County*) on maakond USA-s Georgia osariigis. 

Maakonna halduskeskus on Lumpkin. 

Maakonna pindala on 1200 km&sup2;, millest 12 km&sup2; moodustab veepindala.  

Elanike arv oli 2010. aasta rahvaloenduse järgi 6058. Aastal 2000 oli elanikke 5252. 
 
## Naabermaakonnad
*Chattahoochee maakond (põhjas)  
*Websteri maakond (idas) 
*Randolphi maakond (lõunas)
*Quitmani maakond (edelas)
*Barbouri maakond (läänes)
*Russelli maakond (loodes)

## Ajalugu
Stewarti maakond moodustati 23. detsembril 1830 Randolphi maakonna osast. Maakond on nime saanud Ameerika iseseisvussõja veterani Daniel Stewarti järgi.

## Kaitsealad
*Eufaula National Wildlife Refuge (osa)

## Viited

## Välislingid
*Stewarti maakonna koduleht (*inglise keeles*)
Nawaz Sharif

**Mian Muhammad Nawaz Sharif** (pandžabi, urdu: نواز شریف; sündinud 25. detsembril 1949 Lahore'is) on Pakistani poliitik.

Ta oli aastatel 1990–1993, 1997–1999 ja 2013–2017 Pakistani peaminister.

Ta on Pakistani Muslimiliiga president.

Nawaz Sharifi perekonnale kuulub mitu terase- ja toiduainetetööstuse kontserni.

## Tunnustus
*2013 – Vabariigi orden (Türgi)
Upshuri maakond

**Upshuri maakond** (*Upshur County*) on maakond USA-s Texase osariigis.

Maakonna halduskeskus on Gilmer.

Maakonna pindala on 1536 km&sup2;, millest 13 km&sup2; moodustab veepindala.

Elanike arv oli 2010. aasta rahvaloenduse järgi 39 309. Aastal 2000 oli elanike arv 35 291.
 
## Naabermaakonnad
* Campi maakond (põhjas)
* Morrise maakond (kirdes)
* Marioni maakond (idas)
* Harrisoni maakond (kagus)
* Greggi maakond (lõunas)
* Smith maakond (edelas)
* Woodi maakond (läänes)

## Ajalugu
Upshuri maakond moodustati 1846. aastal Harrisoni maakonna osast. Maakond on saanud nime Abel P. Upshuri järgi, kes oli president John Tyleri ajal USA riigisekretär.

## Viited

## Välislingid
* Upshuri maakonna koduleht (*inglise keeles*)
Stewarti maakond

**Stewarti maakond** (*Stewart County*) on maakond USA-s Tennessee osariigis.

Maakonna halduskeskus ja suurim linn Dover.

Maakonna pindala on 1277 km², millest 90 km² moodustab veepindala.

Elanike arv oli 2010. aasta rahvaloenduse järgi 13 324. Aastal 2000 oli elanike arv 12 370.
 
## Naabermaakonnad
* Triggi maakond (põhjas)
* Christiani maakond (kirdes)
* Montgomery maakond (idas)
* Houstoni maakond (lõunas)
* Bentoni maakond (edelas)
* Henry maakond (läänes)
* Calloway maakond (loodes)

## Ajalugu
Stewarti maakond moodustati 1. novembril 1803. aastal Montgomery maakonna osast. Maakond on saanud nime Mississippi osariigi asekuberneri Duncan Stewarti järgi.

## Kaitsealad
* Cross Creeks National Wildlife Refuge
* Land Between the Lakes National Recreation Area (osa)

## Viited

## Välislingid
* Stewarti maakonna koduleht (*inglise keeles*)
Upshuri maakond (Lääne-Virginia)

**Upshuri maakond** (*Upshur County*) on maakond USA-s Lääne-Virginia osariigis.

Maakonna halduskeskus on Buckhannon.

Maakonna pindala on 919 km². Veekogusid ei ole.

Elanike arv oli 2010. aasta rahvaloenduse järgi 24 254. Aastal 2000 oli elanike arv 23 404.
 
## Naabermaakonnad
* Harrisoni maakond (põhjas)
* Barbouri maakond (kirdes)
* Randolphi maakond (kagus)
* Websteri maakond (lõunas)
* Lewise maakond (läänes)

## Ajalugu
Upshuri maakond moodustati 26. märtsil 1851 Randolphi, Barbouri ja Lewise maakonna osadest. Maakond on saanud nime Virginia advokaadi ja poliitiku Abel P. Upshuri järgi.

## Viited

## Välislingid
* Upshuri maakonna koduleht (*inglise keeles*)
Kuressaare Püha Nikolai kogudus

**Kuressaare Püha Nikolai kogudus** on Eesti Apostlik-Õigeusu Kiriku kogudus Kuressaares Kuressaare Püha Nikolai kirikus.

## Koguduses teeninud vaimulikud

## Allikas
* Isa Andreas, Kuressaare püha Nikolai kogudusest, liikmeskonnast ja vaimulikest, Meie Maa, 30. mai 2013
Planeet oma teel

**"Planeet oma teel"** on laulja Ott Leplandi kolmas singel tema kolmandalt stuudioalbumilt "Öö mu kannul käib". Laulu meloodia on loonud Ott Lepland ja sõnad kirjutanud Aapo Ilves.

## Välislingid
* Laul "Planeet oma teel" Youtube.com
* Laulu "Planeet oma teel" sõnad Sasslantise kodulehel
Maret Käbin

**Maret Käbin** (15. september 1929 Tartu – 16. detsember 2014) oli eesti toimetaja ja tõlkija.

Maret Käbin sündis Reinhold ja Hilda Käbina pere esimese lapsena. Hiljem sündisid õde Mall ja vend Tiit Käbin.

Pere elas Puka postimajas kuni 1940. aastani, mil põgeneti küüditamise hirmus Harjumaale Nõmmele. Maret oli Pukas lõpetanud algkooli, Nõmmel hakkas ta õppima keskkoolis, mille lõpetas 1947. aastal.

Seejärel õppis ta Tartu Riiklikus Ülikoolis ajaloo-keeleteaduskonna loogika-psühholoogia osakonnas, mille lõpetas 1952. aastal. 

Seal tutvus ta Erast Parmasto ja hiljem Jüri Veimanniga, kellega abiellus.
Koos asuti elama Kasahhi NSV-sse, kus kirurgist abikaasale lubati oma haiglat. Enne esimese lapse Mari Käbini sündi koliti tagasi Eestisse, kus Maret Käbin asus tööle toimetajana kirjastuses Eesti Raamat.

Ta tõlkis vene ja inglise keelest, oli tuntud vene kirjaniku Ivan Bunini teoste tõlkija.

## Liikmesus
*1983 Eesti Kirjanike Liit
*Eesti Ajakirjanike Liit

## Viited

## Välislingid

* Tõlkijad. Maret Käbin. Intervjuusaade Eesti Raadios 18. aprillil 1992, küsitleb Vilma Jürisalu 
* Krista Kaer. Toimetaja ei saa tõlkija tööd ära teha ega ära rikkuda. Tõlkija Hääl I, Eesti Kirjanike Liidu tõlkijate sektsiooni aastaraamat. Eesti Keele Sihtasutus, 2014, lk 70-79
* Eesti Kirjanike Liidu järelehüüe
Durian

**Durian** (ka **duurian**) on villapuuliste (*Bombacaceae*) sugukonda kuuluva Kagu-Aasia troopikas kasvava hariliku durianipuu vili.

Duriani tuntakse peaaegu kogu maailmas hea maitse ning ebameeldiva lõhna pärast. Rahvasuus on duriani kohta levinud ka ütlus: "maitseb nagu taevas, haiseb nagu põrgu". Maitseb nagu karamell, maasikad, vahukoor ja juust kokku, ent haiseb nagu mädasibul. Puuviljaarmastajad tunnevad juba kilomeetri kauguselt durianile iseloomulikku lehka. 

## Levik
Durian kasvab peamiselt Filipiinidel, Malaisias ja Indoneesias. Kuna taim vajab niiskemat keskkonda on võimalik ka, et see hakkab kasvama jõekallastel. 

## Söömine
Durian jaguneb kolmeks kuni viieks osaks, milles on kuni 3 seemet, mida ümbritseb paks ja kollakas seemnerüü. Seda on keelatud süüa avalikes kohtades, kuna selle lehk ei meeldi paljudele. Bussides ja lennukites on mõnikord koguni pandud üles silt "No durians!" (durianide söömine keelatud).
Duriane süüakse koos riisiga või jäätisega, samuti tehakse seemnerüüst ka moosi.

## Kasutamine

Duriani ogalist kesta on kasutatud kütteks ning liha või kala suitsutamiseks. Samuti on tehtud durianipuu puidust tarbepuitu. Kuna puit on termiitidele sobilik, kasutatakse seda ehitusel vaid üksikutes kohtades.

## Pildigalerii

Durian tree in malaysia.jpg|Durianipuu koos inimesega.
Chiang Rai-Durian-02-2007-gje.jpg|Terve puuvili.
D101 and random stock.jpg|Durian.
Durianpack01.JPG|Duriani viljaliha pakitult.
Singapore MRT Fines.jpg|“No durians”
Volpeglino

**Volpeglino** on vald Itaalias Piemonte maakonnas Alessandria provintsis.

243 meetri kõrgusel merepinnast asuva Volpeglino asustustihedus on keskmiselt  inimest ruutkilomeetri kohta).

Volpeglino piirneb järgmiste omavalitsusüksustega: Berzano di Tortona, Casalnoceto, Castellar Guidobono, Monleale, Viguzzolo, Volpedo.

Volpeglino oli aastatel 1928–1947 ühendatud Volpedo valla halduspiiridesse.

## Viited

## Välislingid

* Koduleht (itaalia keeles)
Piovera

**Piovera** on vald Itaalias Piemonte maakonnas Alessandria provintsis.

86 meetri kõrgusel merepinnast asuva Piovera asustustihedus on keskmiselt  inimest ruutkilomeetri kohta.

Piovera piirneb järgmiste omavalitsusüksustega: Alessandria, Alluvioni Cambiò, Montecastello, Rivarone, Sale.


Piovera-castello14.jpg|Piovera loss
Piovera-chiesa san michele arcangelo-campanile.jpg|San Michele Arcangelo kiriku kellatorn


## Viited

## Välislingid

* Koduleht (itaalia keeles)
Berzano di Tortona

**Berzano di Tortona** on vald Itaalias Piemonte maakonnas Alessandria provintsis. Berzano di Tortona asub Grue ja Curone jõe veelahkmel.

Merepinnast 270 meetri kõrgusel asuva Berzano di Tortona asustustihedus on keskmiselt  inimest ruutkilomeetri kohta.

Berzano di Tortona piirneb järgmiste omavalitsusüksustega: Monleale, Sarezzano, Viguzzolo, Volpeglino.

Valla halduspiirides asuvad järgmised asulad: Cappellette, Chiesa, Inselmina, Magostino, Valbona.

Berzano di Tortona Berzano sai iseseisvaks omavalitsusüksuseks 1818. aastal, aastatel 1928–1947 oli ühendatud Volpedo halduspiiridesse.


Berzano di tortona pan centro comunale.jpg
Berzano di tortona municipio.jpg|Haldushoone


## Viited

## Välislingid

* Koduleht (itaalia keeles)
Hollywoodi kuulsuste allee

**Hollywoodi kuulsuste allee** (inglise *Hollywood Walk of Fame*) on Hollywoodis Los Angeleses piki Hollywood Boulevardi ja Vine Streeti kulgev kõnnitee, mis on tähistatud rohkem kui 2400 terratsost ja messingist valmistatud viieharulise tähega, millest igaüks on nimeliselt pühendatud meelelahutustööstuses filmi, teatri, raadio, televisiooni või muusika alal silmapaistnud inimesele. 

Uued nimed otsustab Hollywoodi Kaubanduskoda (*Hollywood Chamber of Commerce*) kord aastas juunis. Mõnel kuulsusel on mitu tähte – saavutuste eest mitmel nimetatud alal. Ainus, keda on viiel alal auhinnatud, on Gene Autry. Praeguseks on 47% kõigist tähtedest välja antud filmi alal, 24% televisiooni alal, 17% helisalvestuse alal, 10% raadio alal ning vähem kui 2% elavesituse alal. Igal aastal lisandub kuulsuste alleele umbes 20 uut tähte, nendest üks postuumselt.

## Ajalugu

1956. aasta märtsiks olid tähtede lõplik kujundus ja terratso korallroosa-süsihall värvilahendus heaks kiidetud ning pooleteist aasta jooksul valiti välja 1558 laureaati komiteede poolt, kes esindasid tollal nelja peamist meelelahutustööstuse haru: filmi, televisiooni, helisalvestust ja raadiot.
 
Hollywoodi kuulsuste allee ehitamine algas 1958. aastal. Esimene näidistäht paigaldati 9. veebruaril 1960 Joanne Woodwardile, esimene alaline täht 28. märtsil 1960 filmirežissöör Stanley Kramerile.   

Pärast seda, kui aastatel 1960–1961 oli paigaldatud üle 1500 tähe, möödus kaheksa aastat ilma ainsatki uut tähte lisamata. 1968. aasta detsembris sai oma tähe kuulsuste alleel Richard D. Zanuck. Sealtpeale on tähetseremooniat kuulsuste alleel korraldatud regulaarselt.

1978. aastal nimetas Los Angelese linn Hollywoodi kuulsuste allee kultuuri- ja ajaloomälestusmärgiks, sellest on saanud tähtis turismimagnet. 

Palju kära on olnud selle ümber, kellel on oma täht kuulsuste alleel ja kes on ilma. Al Pacinol, Francis Ford Coppolal, Robert Redfordil ja Jane Fondal näiteks ei ole oma tähte, samal ajal kui Osmonditel, David Spade'il, Pee-Wee Hermanil, Pat Sajakil ja Leeza Gibbonsil on. Mõned kuulsused ei ole olnudki huvitatud. Julia Roberts näiteks on öelnud, et tema ei taha.

## Viited

## Välislingid

* Hollywoodi Kuulsuste Allee veebisait (inglise keeles) 
* Hollywoodi kuulsuste allee www.seeing-stars.com (inglise keeles)
* Hollywood Star Walk: LA Times (interaktiivne kaart tähtede asukoha ja fotodega)
* Hollywoodi kuulsuste allee interaktiivne teejuht mobiiltelefonidele hwof.mobi (inglise keeles)
* Hollywoodi kuulsuste allee interaktiivne teejuht personaalarvutitele hwof.com (inglise keeles)
* Hollywood Boulevard's Price of Fame www.foxnews.com 3. detsember 2003
Ahjupealne

**Ahjupealne** on talumajapidamises koht ahju peal, kus külmal talveperioodil võisid magada enamasti meessoost taluelanikud. Ahjupealsele mindi ahjuredeliga.  

## Vaata ka

*ahjuauk
*ahjuesine
*ahjukivi
*ahjukumm
*ahjulagi
*ahjuluud
*ahjulääv
*ahjukülg
*ahjupõrand
*ahjuredel
*ahju suitsuauk
*ahjusuu
*ahjusüda
*reheahi

## Viited
Ankur (täpsustus)

Sõnal "**ankur**" on mitu tähendust:

***[[ankur]]** on raske ese, mille abil hoitakse paigal vabas vees ujuvat laeva või muud eset;
***[[Müüriankur|ankur]]** on kinnitusvahend seinte nihkepinge takistamiseks ja kandetalade tugevdamiseks;
***[[Tüübel|ankur]]** on kinnitusvahend
***[[Ankur (elektrotehnika)|ankur]]** on mõiste elektrotehnikas;
***[[ankur (anum)|ankur]]** on talurahvakultuuris vaadikujuline nõu, kus hoitakse õlut;
***[[ankur (mahuühik)|ankur]]** on vana mahuühik;
***[[Ankur (perekonnanimi)|Ankur]]** on perekonnanimi;
***[[Ankur (film)|Ankur]]** on Peeter Simmi 1991. aasta lühimängufilm
Järi

**Järi** ehk **järg** (murdes ka *pink*, Tartu ja Võru murdes *kerk*) on talurahvakultuuris kolme või nelja tapitud jalaga väike pink. Järil istuti näiteks siis, kui lüpsti lehma või istuti kolde ees.

## Vaata ka
*Augujäri

## Viited
Richard Kurvits

**Richard Kurvits** (24. august 1909 Valga – 11. mai 1967 Tartu) oli Eesti NSV parteitegelane.

Ta sündis maaler Karl Kurvitsa (1876–1952) perekonnas. Aastatel 1924–1929 õppis Valga Poeglaste Gümnaasiumis, selle lõpetamise järel siirdus ajateenistusse.

Aastal 1930 asus tööle riiklikusse metsatööstusse, oli Karula vallas kontoriametnikuks. 1931 kaotas töö, elas kaks aastat töötuna isa ülalpidamisel. Alates 1933. aastast teenis leiba raamatupidajana: esialgu Valgas A. Bendti metallurgiatehases, alates 1935. aastast ühes Valga kauplustest ja seejärel alates 1938. aastast Tõrvas Tultsi kaupluses.

1940. aastal astus ta Eestimaa Kommunistlikku (bolševike) Parteisse (EK(b)P).

Augustis 1940 nimetati Kurvits Valga õlle- ja peenviinatehase komissariks, septembris edutati tehase direktoriks. Märtsis 1941 viidi ta üle Valga Tarbijate Ühistu juhatuse esimeheks. Ühtlasi kuulus ta sama aasta augustis Valga hävituspataljoni koosseisu.

Augustist 1941 viibis ta Venemaal tagalas, oli esialgu kolhoosnik Tšeljabinski oblasti Magnitogorski rajoonis ja seejärel Usbeki NSV Andižani oblasti Altin-Kuli rajoonis. Töötas ka raamatupidajana. Augustis 1943 suunati Kurvits Moskva oblasti Jegorjevski õppekombinaati parteitöötajate kursustele, mille lõpetas jaanuaris 1944.

Veebruaris 1944 nimetati ta EK(b)P Valgamaa Komitee I sekretäriks. EK(b)P Keskkomitee büroo kinnitas ta ametisse sama aasta 16. juunil, kuid juba 12. oktoobril 1945 Kurvits vallandati, sest ta ei suutnud rahuldavalt korraldada viljavarumist. 19. novembrist 1945 kuni 26. jaanuarini 1948 oli ta EK(b)P Tartumaa Komitee sekretär kaadrite alal.

1947. aastal lõpetas ta Tartus marksismi-leninismi õhtuülikooli.

26. jaanuaril 1948 nimetati Kurvits Tartu maakonna Töörahva Saadikute Nõukogu Täitevkomitee esimeheks, kellena ta töötas septembrini 1950. Aastatel 1948–1952 oli Kurvits ühtlasi EK(b)P Keskkomitee liige.

11. septembril 1950 kinnitati ta EK(b)P Tartu Rajoonikomitee I sekretäriks, kellena töötas 29. aprillini 1952. Pärast seda töötas taas madalamatel ametikohtadel: juunist 1952 juunini 1953 Tartu oblasti Töörahva Saadikute Nõukogu Täitevkomitee esimehe asetäitjana, juunist 1953 detsembrini 1962 Elva rajooni Töörahva Saadikute Nõukogu Täitevkomitee esimehena ja rajooni likvideerimise järel detsembrist 1962 kuni oma surmani mais 1967 Tartu rajooni Töörahva Saadikute Nõukogu Täitevkomitee esimehena.

Aastatel 1953–1959 õppis kaugõppes Tartu Riikliku Ülikooli õigusteaduskonnas ja lõpetas selle.

Richard Kurvits oli abielus. Perekonnas kasvas kaks tütart.

## Allikad

**Eestimaa Kommunistliku Partei kohalikud organisatsioonid 1940–1991.* Tallinn, Kristler-Ritso Eesti Sihtasutus, 2005, lk 267–268, 362, 369.

## Välislingid

*Richard Kurvitsa portree